open-index/open-wikipedia-markdown huggingface dataset:
ვერხნიე-ლეკანდი

**ვერხნიე-ლეკანდი** () — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში.

2009 წლის მონაცემებით, სოფელში ცხოვრობს 74 ადამიანი. რაიონულ ცენტრ თოლბაზიდან დაშორებულია 27 კილომეტრით. უახლოესი რკინიგზის სადგურია ნაგადაკი, რომელიც დაშორებულია 4 კმ-ით.

2002 წლის აღწერის მიხედვით, მოსახლეობის უმრავლესობას ბაშკირები შეადგენენ (65 %).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:აურგაზის რაიონის სოფლები
ბუნა სარი

**ბუნა სარი** (დ. 31 იანვარი, 1992) — ფრანგი ფეხბურთელი. მიუნხენის „ბაიერნის“ ფეხბურთელი. სარი თამაშობს მარჯვენა მცველის პოზიციაზე, მაგრამ აგრეთვე შეუძლია ითამაშოს გარემარბად.

## რესურსები ინტერნეტში
* 
* 

კატეგორია:დაბადებული 31 იანვარი
კატეგორია:დაბადებული 1992
კატეგორია:მეცის ფეხბურთელები
კატეგორია:ოლიმპიკი მარსელის ფეხბურთელები
კატეგორია:მიუნხენის ბაიერნის ფეხბურთელები
კატეგორია:ფრანგი ფეხბურთელები
კატეგორია:ლიგა 1-ის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
პორფირე (სერბეთის პატრიარქი)

**პორფირე** (), ერისკაცობაში **პრვოსლავ პერიჩი** (; დ. 22 ივლისი, 1961) — სერბი სასულიერო პირი. სერბეთის პატრიარქად აირჩიეს 2021 წლის 18 თებერვლს, პატრიარქ ირინეოსის გარდაცვალებიდან სამი თვის შემდეგ. . 

## ბიოგრაფია
სწავლობდა სერბეთის უნივერსიტეტში არქეოლოგიის ფაკულტეტზე, შემდეგ კი 1987-1990 წლებში ათენის უნივერსიტეტში თეოლოგიას ეუფლებოდა. 2004 წელს თეოლოგიის დოქტორის წოდება მიენიჭა. ბერად 1986 წელს აღიკვეცა, ხოლო 1999 წელს ეპისკოპოსად დაასხეს ხელი. 2014-2021 წლებში ზაგრებისა და ლიუბლიანის მიტროპოლიტია. 

## რესურსები ინტერნეტში
* ბიოგრაფია
*

## სქოლიო
კატეგორია:დაბადებული 22 ივლისი
კატეგორია:დაბადებული 1961
კატეგორია:სერბეთის პატრიარქები
კატეგორია:ცოცხალი ადამიანები
ფრანტიშეკ კოტლაბა

**ფრანტიშეკ კოტლაბა** (; დ. 20 მაისი, 1927 — გ. 11  ივნისი, 2020) — ჩეხი ბოტანიკოსი და მიკოლოგი, ფილოსოფიის დოქტორი.

დაიბადა 1927 წლის 20 მაისს სოფელ ვლასიბორშში. სწავლობდა პრაღაში, კარლოვის უნივერსიტეტში. 1962 წელს აირჩიეს ჩეხოსლოვაკიის მეცნიერებათა აკადემიის წევრად.

წლების განმავლობაში იყო მიკოლოგიური ჟურნალ „Mykologické listy“-ის რედაქტორი. კოტლაბი არის რამდენიმე მიკოლოგიური სახელმძღვანელოს ავტორი.

მისი სტანდარტული საავტორო ბოტანიკური შემოკლებაა **Kotl.**

## ნაშრომები 
* Kotlaba, F.; Pouzar, Z. (1956). Nové nebo málo známé chorošé pro Československo. I. Bělochoroš bělohnědý — Tyromyces albobrunneus (Rom.) Bond. *Česká Mykologie* **10** (1): 59-64, 3 figs, 1 pl.
* Kotlaba, F.; Pouzar, Z. (1957). Nové nebo málo známé chorosé pro Ceskoslovensko. II. *Česká Mykologie* 11 (4): 214—224, 4 figs.
* Kotlaba, F.; Pouzar, Z. (1958). Nové nebo málo známé choroše pro Československo III. *Česká Mykologie* **12** (2): 95-104.
* Kotlaba, F. (1984). *Zeměpisné rozšíření a ekologie chorošů (Polyporales s.l.) v. Československu.* 235 pp. Prague; Vydala Academia.
* Kuthan, J.; Kotlaba, F. (1988, publ. 1989). Makromyzeten der Bulgarischen Schwarzmeerküste und einiger Orte im Landesinnern Bulgariens. *Sborník Národního Muzea v Praze* B **44** (3-4): 137—243, 18 plates.
* Herink, J.; Kotlaba, F. (1993). Dr. Zdeněk POUZAR sexagenarian. *Czech Mycology* **47** (1): 89-100, incl. portrait.
* Kotlaba, F.; Klán, J. (1994). A handful of Aphyllophorales collected in Greece. *Czech Mycology* **47** (3): 199—205, 2 plates

## რესურსები ინტერნეტში 
* 

## სქოლიო
კატეგორია:ჩეხი მიკოლოგები
კატეგორია:ჩეხი ბოტანიკოსები
ისმაგილოვო (აურგაზის რაიონი)

**ისმაგილოვო** () — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში.

2010 წლის მონაცემებით, სოფელში ცხოვრობს 918 ადამიანი. რაიონულ ცენტრ თოლბაზიდან დაშორებულია 19 კილომეტრით. უახლოესი რკინიგზის სადგურია ბელოე-ოზერო, რომელიც დაშორებულია 38 კმ-ით.

მოსახლეობა შედგება რუსების, თათრებისა და ბაშკირებისაგან..

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:აურგაზის რაიონის სოფლები
თაქია

**თაქია** () — სოფელი აზერბაიჯანში,  შაბრანის რაიონში. 

## რესურსები ინტერნეტში
*

 
კატეგორია:შაბრანის რაიონის სოფლები
დავაჩი

**დავაჩი** ()  (2010 წლის 21 დეკამბრამდე თაზაქენდი ) — სოფელი აზერბაიჯანში,  შაბრანის რაიონში. მოსახლეობის რაოდენობა — 2387 კაცი. 

## რესურსები ინტერნეტში
*
## სქოლიო
კატეგორია:შაბრანის რაიონის სოფლები
ირაკლი ქარსელაძე

**ირაკლი ქარსელაძე** (დ. 28 თებერვალი, 1978) — ქართველი პოლიტიკოსი და თანამდებობის პირი. საქართველოს რეგიონული განვითარებისა და ინფრასტრუქტურის მინისტრი 2021 წლის 22 თებერვლიდან.

1999 წელს დაამთავრა თბილისის სახელმწიფო უნივერსიტეტის ეკონომიკის ფაკულტეტი საერთაშორისო ეკონომიკური ურთიერთობების სპეციალობით. 2012 წლიდან საქართველოს მთავრობის კანცელარიაში იკავებდა ადმინისტრაციული დეპარტამენტის უფროსის პოზიციას. 2014 წლიდან, მუშაობდა საქართველოს ტურიზმის განვითარების ფონდისა და  შვილობილი კომპანიების აღმასრულებელი დირექტორის თანამდებობაზე, ამავდროულად იყო საქართველოს თანაინვესტირების ფონდის მრჩეველთა საბჭოს თავმჯდომარე. 2018 წლის აპრილიდან 2021 წლის თებერვლამდე იყო საქართველოს რეგიონული განვითარებისა და ინფრასტრუქტურის მინისტრის პირველი მოადგილე და საავტომობილო გზების დეპარტამენტის თავმჯდომარე.

ფლობს ქართულ, ინგლისურ, გერმანულ  და რუსულ ენებს.

## რესურსები ინტერნეტში
* ირაკლი ქარსელაძე — საქართველოს რეგიონული განვითარებისა და ინფრასტრუქტურის სამინისტრო
* ირაკლი ქარსელაძე — საქართველოს მთავრობის საიტი
* ირაკლი ქარსელაძე — საქართველოს საავტომობილო გზების დეპარტამენტის საიტი

კატეგორია:დაბადებული 1978
კატეგორია:დაბადებული 28 თებერვალი
კატეგორია:ქუთაისში დაბადებულები
კატეგორია:ქართველი პოლიტიკოსები
ირაკლი
კატეგორია:საქართველოს რეგიონული განვითარებისა და ინფრასტრუქტურის მინისტრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქართველი ეკონომისტები
ჯუანშერ ბურჭულაძე

**ჯუანშერ ბურჭულაძე** (დ. 14 იანვარი, 1978) — ქართველი პოლიტიკოსი და თანამდებობის პირი. საქართველოს თავდაცვის მინისტრი 2021 წლის 22 თებერვლიდან 2024 წლის 8 თებერვლამდე.

## ბიოგრაფია
1998-1999 წლებში იყო საქართველოს საგარეო საქმეთა სამინისტროს ამერიკის ქვეყნების დეპარტამენტის სტაჟიორი. 1999-2001 წლებში იყო შპს „ლუქსის“ ფინანსური მენეჯერი. 2001-2004 წლებში იყო საქართველოს ეროვნული ბანკის სალიკვიდაციო კომისიის ეკონომისტი. 2004-2005 წლებში  ს.ს. „ქართუ ბანკის“ პლასტიკური ბარათები მომსახურებისა და დამუშავების დეპარტამენტის უფროსი სპეციალისტი. 2005-2006 წლებში ს.ს. „სტანდარტ ბანკის“ კორპორაციული კლიენტების მომსახურების დეპარტამენტის პირადი ბანკირი. 2006-2007 წლებში ს.ს. „სტანდარტ ბანკის“ ბუდაპეშტის განყოფილების მმართველი. 2007 წელს – ს.ს. „სტანდარტ ბანკის“  საბურთალოს ფილიალის მმართველი. 2007-2010 წლებში ს.ს. „კორ - სტანდარტ ბანკის“  ბიზნესის განვითარების დირექტორი. 2010-2015 წლებში იყო ფინანსური მენეჯერი საქართველოს საელჩოში, აშშ-ში. 2015 წელს საქართველოს მუნიციპალური განვითარების ფონდის აღმასრულებელი დირექტორის პირველი მოადგილე. 2015-2016 წლებში საქართველოს მუნიციპალური განვითარების ფონდის  აღმასრულებელი დირექტორი. 2016-2019 წლებში ამავე ფონდის აღმასრულებელი დირექტორის პირველი მოადგილე.

2019 წლიდან 2021 წლის თებერვლამდე საქართველოს თავდაცვის მინისტრის მოადგილის თანამდეობას იკავებდა. 2021 წლის 22 თებერვლიდან 2024 წლის 8 თებერვლამდე საქართველოს თავდაცვის მინისტრი.

ფლობს ქართულ, ინგლისურ, ესპანურ და რუსულ ენებს.

## რესურსები ინტერნეტში
* ჯუანშერ ბურჭულაძე — საქართველოს თავდაცვის სამინისტროს საიტი
* ჯუანშერ ბურჭულაძე — საქართველოს მთავრობის საიტი

კატეგორია:დაბადებული 14 იანვარი
კატეგორია:დაბადებული 1978
კატეგორია:ქართველი პოლიტიკოსები
ჯუანშერ
კატეგორია:საქართველოს თავდაცვის მინისტრები
კატეგორია:ცოცხალი ადამიანები
უზუნბოადი

**უზუნბოადი** () — სოფელი აზერბაიჯანში,  შაბრანის რაიონში. 
## ლიტერატურა
* Azərbaycan toponimlərinin ensklopedik lüğəti. 2 cilddə. Bakı-2007. II cild, səh. 190.
*Azərbaycan toponimlərinin ensklopedik lüğəti. 2 cilddə. Bakı-2007. II cild, səh. 257.
*Rövşən Hüseyinov (Ağahüseynli, Eldar Səfa Şahvələdli. Albaniya-Arran-Şirvan. "Ünsiyyət" nəşriyyatı, Bakı-2008.səh.55.
*Dədə Qorqud kitabı ensiklopedik lüğət. "Öndər nəşriyyat". Bakı-2004. səh. 58.
*Dədə Qorqud kitabı ensiklopedik lüğət. "Öndər nəşriyyat". Bakı-2004. səh.60
*Azərbaycan toponimlərinin ensklopedik lüğəti. 2 cilddə. Bakı-2007. I cild, səh. 105.
*Əli Əliyev, "Laçın – Qədim Oğuz yurdu". Bakı-2009. "Avropa nəşriyyatı". səh. 86.
*Dədə Qorqud kitabı ensiklopedik lüğət. "Öndər nəşriyyat". Bakı-2004. səh.60.
## რესურსები ინტერნეტში
*

 
კატეგორია:შაბრანის რაიონის სოფლები
მიკოლა ლეონტოვიჩი

**მიკოლა დმიტროს ძე ლეონტოვიჩი** (''*; დ. 13 დეკემბერი, 1877 — გ. 23 იანვარი, 1921) — უკრაინელი კომპოზიტორი და გუნდის დირიჟორი. მისი მუსიკა შთაგონებული იყო მიკოლა ლისენკოს შემოქმედებითა და უკრაინის ეროვნული მუსიკალური სკოლით. ლეონტოვიჩი მოღვაწეობდა ა კაპელა საგუნდო მუსიკაში, დაწყებული ორიგინალური კომპოზიციებით, საგუნდო მუსიკით და დამთავრებული სახალხო მუსიკის არანჟირებებით. 

ლეონტოვიჩი რუსეთის იმპერიაში, პოდოლიეს პროვინციაში (ამჟამად უკრაინა) დაიბადა. მან განათლება კამენეც-პოდილსკის თეოლოგიურ სემინარიაში მიიღო. მოგვიანებით მუსიკალური განათლება სანქტ-პეტერბურგის სახელმწიფო აკადემიურ კაპელაში მიიღო და ბოლესლავ იავორსკისთან კერძო გაკვეთილებიც ჰქონდა. 1917 წლის ოქტომბრის რევოლუციის შედეგად უკრაინის სახელმწიფოს შექმნის შემდეგ ლეონტოვიჩი კიევში გადასახლდა და კიევის კონსერვატორიასა და მიკოლა ლისენკოს მუსიკისა და დრამის ინსტიტუტში მუშაობა დაიწყო. 

ლეონტოვიჩი ცნობილია 1904 წელს შექმნილი შედრიკით (რომლის პრემიერაც 1916 წელს გაიმართა), რომელიც ინგლისურენოვან სამყაროში ცნობილია როგორც *Carol of the Bells* ან *Ring, Christmas Bells*. ლეონტოვიჩი უკრაინის ავტოკეფალიურ მართლმადიდებლურ ეკლესიაში წამებულადაა შერაცხილი. მასვე ეკუთვნის იოანე ოქროპირის ლიტურგია, რომელიც თანამედროვე უკრაინულ ენაზე შედგენილი პირველი ლიტურგიაა. მიკოლა ლეონტოვიჩი 1921 წელს საბჭოთა აგენტებმა მოკლეს. 

ლეონტოვიჩის კომპოზიციები და არანჟირებები სიცოცხლეშივე პოპულარული იყო რუსეთის იმპერიის უკრაინის რეგიონში, როგორც პროფესიონალებს, ისე მოყვარულთა შორის. დასავლეთ ევროპასა და ჩრდილოეთ ამერიკაში მისი ნაშრომების წარდგენის შემდეგ ლეონტოვიჩს საფრანგეთში „უკრაინელი ბახის სახელითაც მოიხსენიებდნენ. გარდა ლეონტოვიჩის ყველაზე ცნობილი *შედრიკისა'', მისი მუსიკა უმეტესწილად უკრაინაში და უკრაინულ დიასპორაში იდგმება.

## ბიოგრაფია
### ადრეული წლები და განათლება
მიკოლა ლეონტოვიჩი 1877 წლის 13 დეკემბერს დაიბადა, მონასტიროკის თემში, სელევინცის სოფლის მახლობლად, პოდოლიეს პროვინციაში, უკრაინაში (მაშინდელი რუსეთის იმპერიის ნაწილი). მამამისი, ბაბუა და დიდი ბაბუა სოფლის მღვლდები იყვნენ. მამამისი, დმიტრო ფეოფანოვიჩ ლეონტოვიჩი ჩელოზე, კონტრაბასზე, გიტარაზე, ვიოლინოსა და ფისჰარმონიაზე უკრავდა და მღეროდა და სკოლის გუნდსაც დირიჟორობდა. ლეონტოვიჩმა პირველი მუსიკალური გაკვეთილები მამისგან მიიღო. დედა, მარია იოსიფივნა ლეონტოვიჩი მომღერალი იყო.

## რესურსები ინტერნეტში
* 
* 
*Leontovych Mykola, Internet Encyclopedia of Ukraine
*Museum-Apartment of M.D.Leontovych  in Tulchyn

## სქოლიო
კატეგორია:დაბადებული 13 დეკემბერი
კატეგორია:დაბადებული 1877
კატეგორია:გარდაცვლილი 23 იანვარი
კატეგორია:გარდაცვლილი 1921
კატეგორია:უკრაინელი კლასიკური კომპოზიტორები
კატეგორია:XIX საუკუნის კლასიკური კომპოზიტორები
კატეგორია:XX საუკუნის კლასიკური კომპოზიტორები
კატეგორია:მამაკაცი კლასიკური კომპოზიტორები
კატეგორია:XIX საუკუნის მამაკაცი მუსიკოსები
კატეგორია:XX საუკუნის მამაკაცი მუსიკოსები
ხალილი (შაბრანის რაიონი)

**ხალილი** () — სოფელი აზერბაიჯანში,  შაბრანის რაიონში. 
## ლიტერატურა
* „Azərbaycan toponimlərinin ensiklopedik lüğəti“. İki cilddə. I cild. Bakı, „Şərq-Qərb“, 2007.
## რესურსები ინტერნეტში
*

 
კატეგორია:შაბრანის რაიონის სოფლები
ვალასლი (შაბრანის რაიონი)

**ვალასლი** () — სოფელი აზერბაიჯანში,  შაბრანის რაიონში. 
## ლიტერატურა
* MÜSƏLMAN DİNİ İCMALAR - 2016-cı ildə qeydiyyatdan keçənlər . scwra.gov.az  

## რესურსები ინტერნეტში
*
*

 
კატეგორია:შაბრანის რაიონის სოფლები
პოლიტიკოსი

**პოლიტიკოსი**, **პოლიტიკური მოღვაწე** — ადამიანი რომელიც აქტიურადაა ჩართული პოლიტიკურ ცხოვრებაში. არის პარტიული მუშაკი ან უკავია რაიმე პოლიტიკური თანამდებობა. პოლიტიკოსები იღებენ და ამტკიცებენ კანონებს. პოლიტიკოსები არიან ადამიანები რომლებიც კენჭს იყირიან რაიმე პოლიტიკური თანამდებობის მისაღებად. პოლიტიკოსები აქტიურად არიან ჩართულები სახელმწიფო მართვაში. არსებობს არჩევითი პოლიტიკური თანამდებობები.

## ლიტერატურა
* ჭაბაშვილი, მიხეილ, უცხო სიტყვათა ლექსიკონი / შეადგინა [და წინასიტყვ. დაურთო] მიხეილ ჭაბაშვილმა. - მე-3 შესწ. და შევს. გამოც.. - თბ. : განათლება, 1989. - 600გვ. ; 16სმ.. - სახელთა საძიებელი: გვ. 63-68. - 5მ., 10000ც.[MFN: 2749]

კატეგორია:პოლიტიკა
ალი სმითი

**ალი სმითი** (დ. 24 აგვისტო, 1962) — შოტლანდიელი ავტორი, დრამატურგი, აკადემიკოსი და ჟურნალისტი. 2016 წელს სებასტიან ბერიმ მას „შოტლანდიის მომავალი ნობელიანტი“ უწოდა.

## ადრეული ცხოვრება და განათლება
სმითი შოტლანდიის ქალაქ ინვერნესში მუშათა კლასის ოჯახში დაიბადა. 1967-1974 წლებში იგი წმინდა იოსების დაწყებით სკოლაში სწავლობდა, ხოლო 1980 წელს ინვერნესის საშუალო სკოლა დაამთავრა.

1980-1985 წლებში სმითი აბერდინის უნივერსიტეტში ინგლისურ ენასა და ლიტერატურას სწავლობდა, სადაც 1984 წელს უნივერსიტეტის მემორიალური პრემია პოეზიაში მიიღო.

1990 წელს სმითი კემბრიჯიდან ედუნბურგში გადავიდა და სტრატკლაიდის უნივერსიტეტში შოტლანდიური, ინგლისური და ამერიკული ლიტერატურის სწავლება დაიწყო.

სმითის 2005 წლის რომანმა, *„შემთხვევითი“*, უაითბრედის ჯილდო მოიპოვა. წიგნი ასევე ბუკერისა და ორანჯის პრემიების ფინალისტი იყო. 

წარმატებული იყო მწერლის მომდევნო რომანიც, *„გოგო ხვდება ბიჭს“*, რომელიც 2008 წელს ჟურნალის Diva მკითხველთა რჩეული წიგნი გახდა, ასევე წლის საუკეთესო რომანად დასახელდა შოტლანდიის ხელოვნების საბჭოს მიერ. 

მწერლის რომანებს შორის გამორჩეულია *„სეზონების ტეტრალოგია“*, რომლის პირველი ნაწილი, *„შემოდგომა“*, 2017 წელს ბუკერის პრემიის ფინალისტი გახდა, ხოლო The New York Times-ის მიერ წლის 10 საუკეთესო რომანს შორის დასახელდა.  2017 წელს გამოიცა *„ზამთარი“*, ხოლო 2019 წელს *„გაზაფხული“*. ტეტრალოგიის ბოლო რომანი, *„ზაფხული“*, 2020 წელს გამოქვეყნდა. 

სმითი წერს სტატიებს შემდეგი ჟურნალებისთვის: The Guardian, New Statesman, Times Literary Supplement და The Scotsman.

## ჯილდოები და საპატიო წოდებები
2007 წელს სმითი ლიტერატურის სამეფო საზოგადოების წევრი გახდა.

2015 წელს მწერალს ლიტერატურაში შეტანილი წვლილისთვის ბრიტანეთის იმპერიის ორდენის კომანდორის წოდება მიენიჭა. 

სმითი აღმოსავლეთ ანგლიისა და ნიუქასლის უნივერსიტეტების საპატიო დოქტორის ხარისხებს ფლობს.

## რესურსები ინტერნეტში
* ალი სმითი

## სქოლიო
კატეგორია:დაბადებული 1962
კატეგორია:დაბადებული 24 აგვისტო
კატეგორია:ბისექსუალი მწერლები
კატეგორია:ლგბტ რომანისტები
კატეგორია:შოტლანდიელი მწერლები
კატეგორია:აბერდინის უნივერსიტეტის კურსდამთავრებულები
კატეგორია:მწერლები ანბანის მიხედვით
კატეგორია:ცოცხალი ადამიანები
ტურსუგალი

**ტურსუგალი** () — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში.

2010 წლის მონაცემებით, სოფელში ცხოვრობს 175 ადამიანი. რაიონულ ცენტრ თოლბაზიდან დაშორებულია 14 კილომეტრით. უახლოესი რკინიგზის სადგურია ბელოე-ოზერო, რომელიც დაშორებულია 43 კმ-ით.

2002 წლის აღწერის მიხედვით, მოსახლეობის უმრავლესობას ბაშკირები შეადგენენ (94%).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:აურგაზის რაიონის სოფლები
ვალერი ზუბი

**ვალერი ზუბი** (დ. 4 მარტი, 1970) — უკრაინელი ექიმი და პოლიტიკოსი. უკრაინის უმაღლესი რადის წევრი 2019 წლის 29 აგვისტოდან. პარტია „ხალხის მსახურის“ წევრი.

## რესურსები ინტერნეტში
* ოფიციალური საიტი 

კატეგორია:უკრაინის მე-9 მოწვევის უმაღლესი რადის წევრები
კატეგორია:დაბადებული 4 მარტი
კატეგორია:დაბადებული 1970
პავლო ხალიმონი

**პავლო ხალიმონი** (დ. 10 ივნისი, 1983) — უკრაინელი პოლიტიკოსი. არის უკრაინის უმაღლესი რადის წევრი 2019 წლის 29 აგვისტოდან. პარტია „ხალხის მსახურის“ წევრი.

## რესურსები ინტერნეტში
* chesno.org

კატეგორია:დაბადებული 10 ივნისი
კატეგორია:დაბადებული 1983
კატეგორია:უკრაინის მე-9 მოწვევის უმაღლესი რადის წევრები
იელაქასანი

**იელაქასანი** () — სოფელი აზერბაიჯანში,  შაბრანის რაიონში. 

## რესურსები ინტერნეტში
*

 
კატეგორია:შაბრანის რაიონის სოფლები
სერენა მარია აუნონ-ჩანსელორი

**სერენა მარია აუნონ-ჩანსელორი** (, დ.9 აპრილი, 1976, ინდიანაპოლისი, ინდიანა) — ამერიკელი ექიმი, ფიზიკოსი, ინჟინერი და ნასა-ს კოსმონავტი. მეორე ლათინოამერიკელი რომელიც კოსმოსში გაფრინდა.

2018 წლის 6 ივნისს ბორტინჟინრის სტატუსით გაფრინდა საერთაშორისო კოსმოსური სადგურის 56-ე/57-ე მისიის განსახორციელებლად.

## განათლება
სერენამ ბაკალავრის ხარისხი ელექტროტექნიკის დარგში ვაშინგტონის უნივერსიტეტში მიიღო. მედიცინის დოქტორის წოდება ტეხასის უნივერსიტეტის ჯანმრთელობის სამეცნიერო ცენტრში, ჰიუსტონში მიიღო, 2001 წელს. 2006 წელს ამავე უნივერსიტეტის საზოგადოებრივი ჯანდაცვის მაგისტრი გახდა.

იგი მუშაობს ხომალდ ირიონის სამედიცინო სამუშაოების დირექტორის მოადგილედ.

2013 წლის 22 ივლისს კოსმონავტ რენდი ბრეზნიკთან ერთად მონაწილეობდა CST-100 Starliner-ის მორგებაში. პროცესი ორ ეტაპად ოთხ-ოთხი საათის განმავლობაში მიმდინარეობდა. ასტრონავტები სპეციალური სკაფანდრებით განთვსებულები იყვნენ მოდულში, ხოლო სპეციალიისტები ტესტავდნენ საკომუნიკაციო საშუალებებს, პანელებთან წვდომასა და აღჭურვილობის მუშაობას.

2015 წლის 11 ივლისიდან ორი კვირის განმავლობაში ნორიშიგე კანაისთან, ინჟინერ დევიდ კოენთან და ასტრონავტ ლუკა პარმიტანოსთან ერთად მონაწილეობდა ნასას მისიაში ექსტრემალურ გარემოში (NEEMO 20). ისინი წყალქვეშა სამეცნიერო ხომალდზე მყოფებოდნენ, რომელიც კი ლარგო-დან ხუთი-ექვსი კილომეტრის დაშორებით წყლის დონიდან ცხრამეტი მეტრის წიღრმეში იმყოფებოდა.

2016 წლის 7 ივლისს ჟურნალ „კოსმონავტიკის სიახლეების“ ფორუმზე გამოჩნდა განცხადება „სოიუზ MS-10-ის“ ეკიპაჟის დეოებით შემადლობაში მის დანიშვნაზე, გენადი პადალკოსა და ანდრეი ბაბკინთან ერთად.

2018 წლის 19 იანვარს სერენა ჯანეტ ეპსის ნაცვლად დანიშნულ იქნა „სოიუზ MS-09-ის“ ეკიპაჟის ძირითად შემადგენლობაში.

მინი|სერენა აუნონი

## გაფრენა
სტარტი განხორციელდა 2018 წლის 6 ივნისს 14:12 საათზე გაგარინის სასტარტო-გამშვები პოლიგონიდან ბაიკონურის კოსმოდრომზე, ყაზახეთი. ხომალდის დაახლოება საერთაშორისო კოსმოსურ სადგურთან და „რასვეტის“ მოდულთან შეერთება ავტომატურ რეჟიმში ორდღიანი სქემით მიმდინარეობდა. სადგურთან შეერთება განხორციელდა 2018 წლის 8 ივნისს 16:01 საათზე.

20188 წლის 20 დეკემბერს 08:02 საათზე აპარატი ყაზახეთის სტეპში დაეშვა. ეკიპაჟის შემადგენლობაში იყვნენ სერგეი პროკოპიევი, ალექსანრე გერსტომი და სერენა აუნონ-ჩანსელორი. ექსპედიციის კოსმოსში ყოფნის დრო 196 დღეს 17 საათსა და 49 წუთს შეადგგენდა.

## პირადი ცხოვრება
სერენა ცოლად გაჰვა ფიზიკოს ჯეფ ჩანსელორს და ზრდის მის შვილს, სარაფინას, პირველი ქორწინებიდან. იგი ცხოვრობს ლიგ სითიში, ტეხასის შტატში. მისი მამა, ხორხე აუნონი კუბელი ემიგრანტია და აშშ-ში 1960 წელს ჩავიდა. დედა — მარგარეთ აუნონი მწერალი და ბესტსელერების ავტორია, ფსევდონიმით მეგი სეფტონი.

### ჰობი
სერენას ჰობია კალათბურთი, კრიკეტი, სოფთბოლი, ლაშქრობა და სხვა.

## ლიტერატურა
*  Une astronaute noire de la Nasa mystérieusement remplacée au dernier moment, Le Huffington Post,‎ 19 janvier 2018.

## რესურსები ინტერნეტში
* ბიოგრაფია 
* სერენა აუნონი
* სერენა ტვიტერზე
* https://www.youtube.com/watch?v=8xiScHgbsd8

## სქოლიო
კატეგორია:დაბადებული 9 აპრილი
კატეგორია:დაბადებული 1976
კატეგორია:ქალი კოსმონავტები
კატეგორია:ამერიკელი ინჟინრები
კატეგორია:ამერიკელი მედიკოსები
კატეგორია:ამერიკელი კოსმონავტები
კატეგორია:მედიკოსი ასტრონავტები
კატეგორია:ცოცხალი ადამიანები
ერმოლოვის ქვა

**ერმოლოვის ქვა** () — გიგანტური ერატიკული ლოდი რუსეთში, ჩრდილოეთ ოსეთში. მდებარეობს მდინარე თერგის კალაპოტში, დარიალის ხეობაში, სოფელ ზემო ლარსის სიახლოვეს, ზღვის დონიდან 1120 მ სიმაღლეზე. ღია რუხი ფერის გრანიტული კაჭარი პრიზმული ფორმისაა. მისი სიგრძე 30 მ-ია, სიგანე 17 მ, სიმაღლე 15 მ. მოცულობა დაახლოებით 6000 მ³, წონა დაახლოებით 16 ათ. ტ. შედგება შუა პალეოზოური ღია გრანიტისაგან. 

ლოდის მნიშვნელოვანი ნაწილი დამალულია ნაყარით. ირგვლივ არსებული მონაკვეთი გაკეთილშობილებულია. ერმოლოვის ქვა გადატანილია 1832 წელს დევდარაკის ერთ-ერთი უმძლავრესი ჩამონგრევისას გაჩენილი ღვარცოფული ნაკადით. ლოდის მწვერვალზე გვხვდება მეჭეჭიანი არყი, კავკასიური ცაცხვი და კლდის მუხა. 

მეორე მსოფლიო ომის დროს, 1942 წლის ოქტომბერში ლოდში მოწყობილი იყო ხანგრძლივი საცეცხლე წერტილი, მათ შორის ორი 45-მილიმეტრიანი ქვემეხი და სამი ხელის ტყვიამფრქვევი.
 
სახელი ეწოდა რუსი გენერლის, საქართველოს ცალკეული კორპუსის მეთაურის ალექსი ერმოლოვის (1777–1861) პატივსაცემად, რომელმაც გადმოცემის თანახმად, 1821 წელს დაღესტნის ხანთან ხელშეკრულებას მოაწერა ხელი.

ერმოლოვის ქვის უძველესი ინგუშური სახელწოდებაა „მაჰმად ქხერა“; აგრეთვე „მოგზაური ქვის“ სახელითაა ცნობილი. 

## სქოლიო
კატეგორია:რუსეთის ერატიკული ლოდები
კატეგორია:რუსეთის ბუნების ძეგლები
ზეივა (შაბრანის რაიონი)

**ზეივა ** () — სოფელი აზერბაიჯანში,  შაბრანის რაიონში. 
## ლიტერატურა
*Azərbaycan Toponimlərinin Ensiklopedik Lüğəti. Azərbaycan Milli Elmlər Akademiyası. Nəsimi adına Dilçilik İnstitutu. Şərq-qərb Bakı-2007. səh.427
* 
*Şabran rayonunun Zeyvə kəndinə təbii qaz verilib VİDEO. azertag.az, 27.09.2014. 

## რესურსები ინტერნეტში
*

 
კატეგორია:შაბრანის რაიონის სოფლები
ზოჰრამი

**ზოჰრამი** () — სოფელი აზერბაიჯანში,  შაბრანის რაიონში. 
## ლიტერატურა
*  

## რესურსები ინტერნეტში
*

 
კატეგორია:შაბრანის რაიონის სოფლები
გლოლის ლოდები

**გლოლის ლოდები** — ერატიკული ლოდები საქართველოში, ონის მუნიციპალიტეტში. მდებარეობს სოფელ გლოლის მიდამოებში, მდინარეების ბოყოსწყლისა და ჭანჭახის შესართავთან, ზღვის დონიდან 1300–1400 მ სიმაღლეზე. წარმოადგენს მყინვარის მიერ მთავარი ქედიდან ჩამოზიდულ გრანიტულ ლოდებს, რომელთა გადაადგილების დრო უკავშირდება უკანასკნელ ან უკანასკნელისწინა დიდ გამყინვარებას. ორი უდიდესი მათგანის განზომილებებია: 11x13x12 და 18x10x12 მ.

## სქოლიო
კატეგორია:საქართველოს ერატიკული ლოდები
კატეგორია:საქართველოს წითელი წიგნის არაორგანული ბუნების ძეგლები
თემურ მღებრიშვილი

**თეიმურაზ (თემურ) მღებრიშვილი** (დ. 14 ივლისი, 1971, თბილისი) — ქართველი იურისტი, თანამდებობის პირი. სახელმწიფო დაცვის პოლკოვნიკი (2014).

1996–1999 წლებში იყო სახელმწიფო დაცვის სპეციალური სამსახურის ადმინისტრაციული შენობებისა და სამთავრობო რეზიდენციების დაცვის სამმართველოს დაცვის ოფიცერი; 1999–2001 წლებში — ცვლის უფროსი; 2001–2010 წლებში — განყოფილების უფროსის მოადგილე; 2010 წელს — განყოფილების უფროსი.

2004 წელს სამართალმცოდნეობის სპეციალობით დაამთავრა საქართველოს სახელმწიფო აგრარული უნივერსიტეტი.

2011–2012 წლებში იყო შინაგან საქმეთა სამინისტროს სსიპ დაცვის პოლიციის დეპარტამენტის განსაკუთრებით მნიშვნელოვან საქმეთა ინსპექტორი; 2012–2013 წლებში შინაგან საქმეთა სამინისტროს სპეციალური და საგანგებო ღონისძიებების ცენტრის სამმართველოს უფროსი; 2013–2014 წლებში დეპარტამენტის დირექტორი; 2014 წელს სახელმწიფო დაცვის სპეციალური სამსახურის უფროსი; 2014–2015 წლებში საქართველოს შინაგან საქმეთა მინისტრის მოადგილე; 2016–2018 წლებში სასჯელაღსრულებისა და პრობაციის მინისტრის მოადგილე.

2018 წლის 11 დეკემბერს დაინიშნა საგანგებო სიტუაციების მართვის სამსახურის უფროსად.

## რესურსები ინტერნეტში 
* თემურ მღებრიშვილი — საგანგებო სიტუაციების მართვის სამსახურის საიტი

## სქოლიო 
კატეგორია:საქართველოს საგანგებო სიტუაციების მართვის სამსახურის უფროსები
კატეგორია:დაბადებული 14 ივლისი
კატეგორია:გარდაცვლილი 1971
კატეგორია:თბილისში დაბადებულები
კატეგორია:საქართველოს აგრარული უნივერსიტეტის კურსდამთავრებულები
კატეგორია:ქართველი იურისტები
კატეგორია:საქართველოს სახელმწიფო დაცვის სპეციალური სამსახურის უფროსები
ჯონოულის ლოდები

**ჯონოულის ლოდები** — ლოდები საქართველოში, ცაგერის მუნიციპალიტეტში. მდებარეობს მდინარე ჯონოულის ხეობაში, სოფელ ქულბაქს ზემოთ, ზღვის დონიდან 700–1000 მ სიმაღლეზე. ხეობის ბრტყელ ფსკერზე მიმოფანტული გიგანტური კირქვული ლოდები (სიგრძე 10–12 მ-მდე) ქმნის მყინვარული წარმოშობის ერატიკული ლოდნარის შთაბეჭდილებას. სინამდვილეში ლოდები ჩამოზიდულია ღვარცოფული ნაკადის მიერ, უხსოვარ ხანაში, ასხის კირვული მასივის ჩრდილო-აღმოსავლური კუთხიდან. ეს ღვარცოფი უნდა გამოეიწვია ხეობის გადაღობვას დიდი მეწყერით, ტბის გაჩენას და შემდეგ წყლის მიერ საგუბარის გარღვევას. ამგვარად, ჯონოულის ღვარცოფი დაკავშირებული იყო არა კლიმატურ, არამედ გეომორფოლოგიურ ფაქტორებთან. ლოდები რომ მყინვარს ჩამოეტანა, მათ შორის იქნებოდა 
ეგრისის ქედის ამგებელი შუაიურული პორფირიტების ბლოკებიც (ამ ქედის მწვერვალ ცეკურის სამხრეთ ფერდობზე პლეისტოცენური მყინვარების მოქმედების მკაფიო კვლებია შემორჩენილი).  ჯონოულის ლოდებთან მისვლა შეიძლება ცაგერიდან საავტომობილო გზატკეცილით, რომელიც ჯერ მდინარე ცხენისწყლის ხეობას დაუყვება სარეწკელას კლდეკარამდე, ხოლო იქიდან აუყვება მდინარე ჯონოულის მარჯვენა სანაპიროს (მთლიანი მანძილი 15 კმ). 

## სქოლიო
კატეგორია:საქართველოს წითელი წიგნის არაორგანული ბუნების ძეგლები
ყორღანი (მრავალმნიშვნელოვანი)

**ყორღანი** შეიძლება აღნიშნავდეს:

*ყორღანი —  გორასამარხი, რომელიც შემდგომ მიწის ბორცვით იფარებოდა 
*ყორღანი — სოფელი აზერბაიჯანში,   შაბრანის რაიონში
საქართველოს საგანგებო სიტუაციების მართვის სამსახური

220პქ|მარჯვნივ|მინი|სამსახურის ლოგო
**საქართველოს საგანგებო სიტუაციების მართვის სამსახური** — საქართველოს შინაგან საქმეთა სამინისტროს საქვეუწყებო დაწესებულება, რომელიც საქართველოს კანონმდებლობით მინიჭებული უფლებამოსილებების ფარგლებში უზრუნველყოფს საგანგებო სიტუაციების პრევენციის, ერთიანი სისტემის მზადყოფნის, საგანგებო სიტუაციებზე რეაგირებისა და საგანგებო სიტუაციის ზონაში აღდგენითი სამუშაოების ორგანიზებასა და სამოქალაქო უსაფრთხოების, ამოცანების გადასაწყვეტად სამოქალაქო უსაფრთხოების ეროვნული გეგმის განხორციელებას.

საგანგებო სიტუაციების დროს სამსახური არის მთავარი მორეაგირე უწყება, რომელიც კოორდინირებას უწევს ყველა სახელმწიფო უწყების საქმიანობას. ის ფუნქციურად აერთიანებს სახანძრო-სამაშველო სამსახურს. გარდა ამისა, უზრუნველყოფს ქვეყანაში ქიმიურ, ბილოლოგიურ, რადიაციულ და ბირთვულ (ქბრბ) უსაფრთხოებას. სამსახურის მთავარი მიზანია მოქალაქეების უსაფრთხოების უზრუნველყოფა, კონკრეტული საფრთხეების შემთხვევაში, პრევენცია, სწრაფი რეაგირება, შესაბამისი გადაწყვეტილებების მიღება და საგანგებო სიტუაციებში ადამიანების სიცოცხლის გადარჩენა. საგანგებო სიტუაციების მართვის სამსახური ქვეყნის მასშტაბით ხანძარსაწინააღმდეგო სისტემების შემოწმების მთავარი მაკონტროლებელი ორგანოა.

2017 წლის ნოემბერში გამოცხადდა მთავრობის სტრუქტურის ცვლილების შესახებ რეფორმა, რომელიც გულისხმობდა არაერთი უწყების, მათ შორის სამინისტროთა გაერთიანებას და ხარჯების ოპტიმიზაციას. მოცემული რეფორმის განხილვა მთავრობამ პარლამენტისგან დაჩქარებული წესით მოითხოვა. მის ფარგლებში, შსს-ს დაქვემდებარებაში შემავალი სსიპ საგანგებო სიტუაციების სააგენტოსა და პრემიერ-მინისტრის სათათბირო ორგანოს უსაფრთხოებისა და კრიზისების მართვის საბჭოს ბაზაზე შეიქმნა სპეციალური დანიშნულების სახელმწიფო დაწესებულება — საგანგებო სიტუაციების მართვის სამსახური, რომელიც დაექვემდებარა საქართველოს პრემიერ-მინისტრს.

## სამსახურის უფროსები 
* გიორგი მღებრიშვილი: 15 დეკემბერი, 2017 — 20 ივლისი, 2018
* შალვა ხუციშვილი (მოვალეობის შემსრულებელი): 20 ივლისი, 2018 — 10 დეკემბერი, 2018
* თეიმურაზ მღებრიშვილი: 10 დეკემბერი, 2018 — დღემდე

## რესურსები ინტერნეტში 
## სქოლიო 
საგანგებო სიტუაციების მართვის სამსახური
საგანგებო სიტუაციების მართვის სამსახური
არტ დე გელდერი

**არტ დე გელდერი** (დ. 26 ოქტომბერი, 1645, დორდრეხტი — გ. 25 აგვისტო, 1727) — ნიდერლანდელი ფერმწერი, რემბრანდტის მოწაფე. დაახლოებით 1660 წელს სწავლობდა დორდრეხტში, მოგვიანებით ამსტერდამში. მისი ნამუშევრებია „ტაძრის შესასვლელთან“ (1679, მაურიცჰეისი, ჰააგა), „მოხეტიალე მუსკოსი“ (ერმიტაჟი, პეტერბურგი), „ლოთი და მისი ქალიშვილები“ (1680-1690, ხელოვნების მუზეუმი, მოსკოვი).

## ლიტერატურა
კატეგორია:ნიდერლანდელი მხატვრები
კატეგორია:დაბადებული 1645
კატეგორია:დაბადებული 26 ოქტომბერი
კატეგორია:გარდაცვლილი 25 აგვისტო
კატეგორია:გარდაცვლილი 1727
კატეგორია:მხატვრები ანბანის მიხედვით
ნაილია ასკერზადე

**ნაილია ასკერზადე** (დ. 13 დეკემბერი, 1987, ბაქო) — რუსი ჟურნალისტი. „России-1“-ს ტელეწამყვანი. 2018 წელს გახდა „ТЭФИ-2018“-ის პრემიის ლაურეატი. კორესპონდენტად მუშაობდა გაზეთებში „Коммерсантъ“ (2007—2010) და „Ведомости“ (2010—2011).

## რესურსები ინტერნეტში
* russia.tv 
* ასკერზადე გაზეთ „Коммерсантъ“-ს საიტზე
* ასკერზადე გაზეთ „Ведомости“-ის საიტზე
* 

კატეგორია:დაბადებული 13 დეკემბერი
კატეგორია:დაბადებული 1987
კატეგორია:რუსი ჟურნალისტები
კატეგორია: მოსკოვის საერთაშორისო ურთიერთობების სახელმწიფო ინსტიტუტის კურსდამთავრებულები
კატეგორია:ბაქოში დაბადებულები
საქართველოს მთის კურორტების განვითარების კომპანია

**საქართველოს მთის კურორტების განვითარების კომპანია** — შეზღუდული პასუხისმგებლობის საზოგადოება საქართველოში. დაარსდა 2013 წელს საქართველოს ეკონომიკისა და მდგრადი განვითარების სამინისტროს სსიპ „სახელმწიფო ქონების ეროვნული სააგენტოს“ მიერ. 2014 წლამდე **გუდაურის განვითარების სააგენტო** ეწოდებოდა, რადგან მხოლოდ გუდაურის სამთო-სათხილამურო კურორტის მართვას ახორციელებდა.

2014 წლის ივლისიდან, საქართველოს ეკონომიკისა და მდგრადი განვითარების სამინისტროს გადაწყვეტილებით, ბაკურიანის ერთ-ერთი სასრიალო არეალი — დიდველი მართვაში გადაეცა კომპანიას. 2015 წელს გადაეცა კურორტი გოდერძი (გაიხსნა 2015 წლის დეკემბერში). 2017 წლის მონაცემებით, შპს „საქართველოს მთის კურორტების განვითარების კომპანია“ მართავს გუდაურის, ბაკურიანის (კოხტა, მიტარბი, დიდველი), გოდერძის, ჰაწვალისა და თეთნულდის კურორტებს.

## რესურსები ინტერნეტში 
## სქოლიო 
კატეგორია:საქართველოს სახელმწიფო უწყებები
კატეგორია:2013 წელს დაარსებული ორგანიზაციები
ყიზილგაზმა (შაბრანის რაიონი)

**ყიზილგაზმა** () — სოფელი აზერბაიჯანში,  შაბრანის რაიონში. 

## რესურსები ინტერნეტში
*

 
კატეგორია:შაბრანის რაიონის სოფლები
კრისტიან ფიურხტეგოტ გელერტი

ს ნახატი.]]

**კრისტიან ფიურხტეგოტ გელერტი** (დ. 4 ივლისი, 1715, ჰაინიხენი — გ. 13 ნოემბერი, 1769, ლაიფციგი) — გერმანელი მწერალი. პოპულარული იყო მისი ნაწარმოებები „იგავები და მოთხრობები“ (ტ. 1-2, 1746-1748), „ავადმყოფი ცოლი“ (1747), „ნაზი დები“ (1747), „სასულიერო ოდები და სიმღერები“ (1757). 1747-1748 წლებში ს. რიჩარდსონის გავლენით დაწერა „შვედი გრაფის მეუღლის ფონ გ-ს ცხოვრება“, რომელიც პირველ გერმანულ სენტიმენტალურ-განმანათლებლურ რომანად მიიჩნევა.

## ლიტერატურა
კატეგორია:გერმანელი მამაკაცი მწერლები
კატეგორია:XVIII საუკუნის გერმანელი მწერლები
კატეგორია:დაბადებული 1715
კატეგორია:დაბადებული 4 ივლისი
კატეგორია:გარდაცვლილი 13 ნოემბერი
კატეგორია:გარდაცვლილი 1769
კატეგორია:მწერლები ანბანის მიხედვით
ყორღანი (შაბრანის რაიონი)

**ყორღანი** () — სოფელი აზერბაიჯანში,  შაბრანის რაიონში. 
## ლიტერატურა
* 
## რესურსები ინტერნეტში
*

 
კატეგორია:შაბრანის რაიონის სოფლები
ჰუგო გელერტი

**ჰუგო გელერტი** (დ. 3 მაისი, 1892, ბუდაპეშტი — გ. 9 დეკემბერი, 1985) — უნგრული წარმოშობის ამერიკელი გრაფიკოსი და ფერმწერი. 1906 წლიდან ცხოვრობდა აშშ-ში. სწავლობდა ნიუ-იორკის გამოყენებითი ხელოვნების სკოლაში. შექმნილი აქვს ჯონ რიდის, ლენინის და ვლადიმერ მაიაკოვსკის პორტრეტები, ასევე კარლ მარქსის „კაპიტალის“ ილუსტრაციები (60 ლითოგრაფია, 1936). მოხატა მეზღვაურთა პროფკავშირბების შენობა ნიუ-იორკში 1945-1947 წლებში.

## ლიტერატურა
კატეგორია:ამერიკელი მხატვრები
კატეგორია:დაბადებული 1892
კატეგორია:დაბადებული 3 მაისი
კატეგორია:გარდაცვლილი 9 დეკემბერი
კატეგორია:გარდაცვლილი 1985
კატეგორია:კომუნისტები
ავლუს გელიუსი

**ავლუს გელიუსი** () — II საუკუნის რომაელი მწერალი, კომპილატორი. ავტორია კრებულია „ანტიკური ღამეები“ (20 წიგნად), რომლის VI და XX წიგნის ნაწილები და VIII წიგნი დაკარგულია. კრებული თავისებური ენციკლოპედიაა, რომელშიც თავისუფალი ფორმით მოცემულია ცოდნა სხვადასხვა დარგის შესახებ, მოთხრობები, ანეკდოტები, ანტიკური ხანის ავტორთა ციტატები.

## ლიტერატურა
## რესურსები ინტერნეტში
## სქოლიო
კატეგორია:ძველი რომაელი მწერლები
კატეგორია:II საუკუნის რომაელები
კატეგორია:მწიგნობრები
კატეგორია:მწერლები ანბანის მიხედვით
კატეგორია:რომში დაბადებულები
უზუმლუ (მრავალმნიშვნელოვანი)

**უზუმლუ** შეიძლება აღნიშნავდეს:

*უზუმლუ — სოფელი აზერბაიჯანში, კახის რაიონში
*უზუმლუ  — სოფელი აზერბაიჯანში, შაბრანის რაიონში
გურამ გელოვანი

**გურამ გელოვანი** (დ. 21 მაისი, 1928, ჭიათურა, საქართველოს სსრ — გ. 10 დეკემბერი, 1986) — ქართველი მხატვარი, საქართველოს სსრ-ის დამსახურებული მხატვარი (1965).

## ბიოგრაფია
დაამთავრა თბილისის სამხატვრო აკადემია 1954 წელს. 1954 წლიდან მონაწილეობდა სამხატვრო გამოფენებში. მნიშვნელოვანი ნამუშევრებია: „ახალგაზრდობა" (1957, საქართველოს ხელოვნების მუზეუმი), „დედის პორტრეტი“(1953), „ოჯახი დუშეთიდან“ (1964), „მშვიდობის სადარაჯოზე“ (1965, საქართველოს სურათების გალერეა).

## ლიტერატურა
## რესურსები ინტერნეტში
კატეგორია:საქართველოს სსრ-ის დამსახურებული მხატვრები
კატეგორია:გარდაცვლილი 1986
კატეგორია:გარდაცვლილი 10 დეკემბერი
კატეგორია:ჭიათურაში დაბადებულები
გურამ
კატეგორია:დაბადებული 21 მაისი
კატეგორია:დაბადებული 1928
ევგენია გელოვანი

**ევგენია გელოვანი**, ნამდვილი გვარი *მინსკაია* (დ. 25 სექტემბერი, 1926, კიევი — გ. 2004) — ქართველი ბალერინა, საქართველოს სსრ-ის სახალხო არტისტი (1961)

## ბიოგრაფია 
1936–1945 წლებში სწავლობდა მოსკოვის ქორეოგრაფიული სასწავლებელში ; 1945–1966 წლებში იყო თბილისის ოპერისა და ბალეტის თეატრის წამყვანი ბალერინა; შესრულებული აქვს შემდეგი როლები: ოდეტა–ოდილია, მაშა (პეტრე ჩაიკოვსკის „გედების ტბა“, „მაკნატუნა“), ტაო–ხოა (რეინგოლდ გლიერის „წითელი ყაყაჩო“), ზარემა (ბორის ასაფიევის „ბახჩისარაის შადრევანი“), ჩელიტა (ლუდვიგ მინკუსის „დონ–კიხოტი“), ტანეჩკა (ი. მოროზოვის „ექიმი აიბოლიტი“), ლიზა (პ. ჰერტელის „ამაო სიფრთხილე“), თამარი (სულხან ცინცაძის „ცისფერი მთის საიდუმლოება“), მზეთუნახავი (გ. კალაძის „სინათლე“), ჯავარა, გალია გონჩარენკო (დავით თორაძის „გორდა“, „მშვიდობისათვის“) და სხვ. 1955 წელს გადაიღეს ფილმში „ქართული ბალეტის ოსტატები“

## ლიტერატურა
## რესურსები ინტერნეტში
კატეგორია:საქართველოს სსრ-ის სახალხო არტისტები
კატეგორია:გარდაცვლილი 2004
კატეგორია:უკრაინელი ბალერინები
კატეგორია:ქართველი ბალერინები
ევგენია
კატეგორია:დაბადებული 25 სექტემბერი
კატეგორია:დაბადებული 1926
გელონები

**გელონები** () — უძველესი ტომი. იხსენიება ჰეროდოტეს „სკვითებში“, ასევე სხვა ბერძნულ და ლათინურ წყაროებში. ჰეროდოტეს მიხედვით გელონები წარმოშობით ელინები იყვნენ, მათი წინაპრები ბერძნული ქალაქებიდან ბუდინების მიწაზე გადასახლდნენ და ხის ქალაქი გელონი ააგეს. მისდევდნენ მიწათმოქმედებას და მებაღობას. მონაწილეობდნენ სკვითების ომში სპარსეთის მეფე დარიოს I-ის წინააღმდეგ. ოლბიელი ბერძნები გელონებს ბუდინებს მიაკუთვნებდნენ.

## ლიტერატურა
კატეგორია:ძველი ბერძნები
ვლადიმირ გელფრეიხი

**ვლადიმირ გელფრეიხი** (დ. 12 მარტი, 1885, სანქტ-პეტერბურგი — გ. 7 აგვისტო, 1967, მოსკოვი) — რუსი საბჭოთა არქიტექტორი. 1904-1914 წლებში სწავლობდა სანქტ-პეტერბურგის სამხატვრო აკადემიაში. 1918-1935 წლებში იყო ამავე აკადემიის პროფესორი. 1959-1967 წლებში იყო მოსკოვის უმაღლესი სამხატვრო სამრეწველო-სასწავლებლის პროფესორი. ვ. შჩუკოსთან ერთად შექმნა საზოგადოებრივი ნაგებობები მოსკოვსა და ლენინგრადში.  

## ლიტერატურა
კატეგორია:რუსი არქიტექტორები
კატეგორია:დაბადებული 1885
კატეგორია:დაბადებული 12 მარტი
კატეგორია:გარდაცვლილი 7 აგვისტო
კატეგორია:გარდაცვლილი 1967
კატეგორია:მოსკოვში გარდაცვლილები
ეკატერინე გელცერი

**ეკატერინე გელცერი** (დ. 2 ნოემბერი, 1876, მოსკოვი — გ. 12 დეკემბერი, 1962) — რუსი საბჭოთა ბალერინა, რსფსრ-ის სახალხო არტისტი (1925). 1894 წელს დაამთავრა მოსკოვის საბალეტო სკოლა და ჩაირიცხა დიდი თეატრის დასში. 1896-1898 წლებში იყო მარიამის თეატრის მსახიობი. 1898-1935 წლებში მუშაობდა დიდ თეატრში. 1910 წლიდან მართავდა გასტროლებს საზღვარგარეთ.

## ლიტერატურა
კატეგორია:რუსი ბალერინები
კატეგორია:დაბადებული 1876
კატეგორია:დაბადებული 2 ნოემბერი
კატეგორია:გარდაცვლილი 12 დეკემბერი
კატეგორია:გარდაცვლილი 1962
კატეგორია:მოსკოვში დაბადებულები
კატეგორია:მოსკოვში გარდაცვლილები
გელები

**გელები**, *გაელები, გოიდელები* — კელტურ ტომთა ჯგუფი, რომელიც ძვ. წ. IV საუკუნეში დასახლდა ირლანდიაში. შემდგომში შეერია ადგილობრივ ინდოევროპულ მოსახლეობას და მონაწილეობა მიიღო ირლანდიელების ფორმირებაში. გელების ნაწილი V-VI საუკუნეებში დასახლდა შოტლანდიაში და მონაწილეობა მიიღო შოტლანდიელი ხალხის ჩამოყალიბებაში პიქტებთან ერთად. საუბრობენ გელურ ენაზე, ასევე ინგლისურად.

## იხილეთ აგრეთვე
*შოტლანდიურ-გელური ენა

## ლიტერატურა
კატეგორია:ეთნიკური ჯგუფები გაერთიანებულ სამეფოში
კატეგორია:კელტი ხალხი
კატეგორია:ეთნიკური ჯგუფები
ლატვიის ცენტრისტული პარტია

**ლატვიის ცენტრისტული პარტია** — ცენტრისტული პარტია ლატვიაში. დაფუძნდა 2005 წელს. მისი ლიდერია ნორმუნდს გროსტინში. 2018 წლის საპარლამენტო არჩევნებში 897 ხმა (0,10%) მიიღო.

## რესურსები ინტერნეტში
* firmas.lv

კატეგორია:პოლიტიკური პარტიები ანბანის მიხედვით
კატეგორია:ლატვიის პოლიტიკური პარტიები
კატეგორია:2005 წელს დაარსებული პოლიტიკური პარტიები
სტარაია-ივანოვკა (ბაშკირეთი)

**სტარაია-ივანოვკა** () — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში.

2010 წლის მონაცემებით, სოფელში ცხოვრობს 18 ადამიანი. რაიონულ ცენტრ თოლბაზიდან დაშორებულია 28 კილომეტრით. უახლოესი რკინიგზის სადგურია ბელოე-ოზერო, რომელიც დაშორებულია  52 კმ-ით.

.

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:აურგაზის რაიონის სოფლები
სოსნოვკა (აურგაზის რაიონი)

**სოსნოვკა** () — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში.

2010 წლის მონაცემებით, სოფელში ცხოვრობს 58 ადამიანი. რაიონულ ცენტრ თოლბაზიდან დაშორებულია 26 კილომეტრით. უახლოესი რკინიგზის სადგურია სტერლიტამაკი, რომელიც დაშორებულია  28 კმ-ით.

2002 წლის აღწერის მიხედვით, მოსახლეობის უმრავლესობას ჩუვაშები შეადგენენ (97 %).

## სქოლიო
კატეგორია:აურგაზის რაიონის სოფლები
აბდრახმანოვო (ბაიმაკის რაიონი)

**აბდრახმანოვო** (; ) — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში. 

2010 წლის მონაცემებით სოფელში ცხოვრობს 239 ადამიანი. რაიონულ ცენტრ ბაიმაკიდან დაშორებულია 36 კილომეტრით. უახლოესი რკინიგზის სადგურია სიბაი, რომელიც დაშორებულია 28 კმ-ით. 

2002 წლის აღწერის მიხედვით მოსახლეობის უმრავლესობას ბაშკირები შეადგენენ (100 %).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:ბაიმაკის რაიონის სოფლები
რიჩარდ რელანი

**რიჩარდ რელანი** (; დ. 1754 — გ. 28 მარტი, 1823) — ბრიტანელი ბოტანიკოსი, მიკოლოგი და ილუსტრატორი. კრიპტოგამების სპეციალისტი. 

დაიბადა 1754 წელს დუბლინში (ირლანდია), ექიმ ენტონი რელჰანის ოჯახში. სწავლობდა ვესტმინისტერის სკოლაში. 1773 წელს ჩაირიცხა კემბრიჯის უნივერსტიტეტის ტრინიტის კოლეჯში. 1779 წელს მიიღო მაგისტრის ხარისხი. 1783 წელს ბოტანიკოსმა ტომას მარტინმა რელანს გადასცა საკუთარი ხელნაწერები. მარტინის დახმარებით რელანმა 1785 წელს გამოსცა მისი მთავარი ნაშრომი „Flora Cantabrigiensis“. 1802-1820 წლებში ეს ნამუშევარი გადაიბეჭდა და გაფართოვდა.

1787 წელს რელანი აირჩიეს ლონდონის სამეფო საზოგადოების წევრად. 1788 წელს გახდა ახალ დაარსებული ლონდონის ლინეს საზოგადოების წევრი. 1791 წელს დაინიშნა ჰემინგბის კოლეჯის რექტორად. 

მისი სტანდარტული საავტორო ბოტანიკური შემოკლებაა **Relhan**.

## ნაშრომები 
* Relhan, R. (1785). *Flora cantabrigensis*. 490 pp., 7 pl.
* Relhan, R. (1786). *Florae cantabrigensi supplementum I*. 39 pp.
* Relhan, R. (1788). *Florae cantabrigensi supplementum II*. 36 pp.
* Relhan, R. (1793). *Florae cantabrigensi supplementum III*. 44 pp.

## ლიტერატურა 
* Relhan, Richard. *Dictionary of National Biography*. London: Smith, Elder & Co. 1885–1900
* 

## სქოლიო
კატეგორია:ბრიტანელი ბოტანიკოსები
კატეგორია:ბრიტანელი მიკოლოგები
კატეგორია:ლონდონის სამეფო საზოგადოების წევრები
რონ პიტერსენი

**რონ ჰ. პიტერსენი** (; დ. 1934) — ამერიკელი მიკოლოგი, ფილოსოფიის დოქტორი (1961), ტენესის უნივერსიტეტის პროფესორი. 1986-1990 წლებში იყო ამერიკული მიკოლოგიური ჟურნალის „Mycologia“ მთავარი რედაქტორი.

მისი სტანდარტული საავტორო ბოტანიკური შემოკლებაა **R.H. Petersen.**

## რჩეული ნაშრომები
*Ron H. Petersen (1968) „The genus Clavulinopsis in North America“ in New York Botanical Garden Mycological Memoir 2
*Ron H. Petersen (1971) „Notes on Clavarioid Fungi: IX“ in Persoonia 6 pp. 219 - 229
*Ron H. Petersen (1971) Evolution in the Higher Basidiomycetes: An International Symposium
*Ron H. Petersen (1971) „The genera Gomphus and Gloeocantharellus in North America“ in Nova Hedwigia (The New Hedwigia) 21 pp. 1 - 118
*Ron H. Petersen (1975) „Ramaria subgenus Lentoramaria“
*Ron H. Petersen (1981), „Ramaria subgenus Echinoramaria“

## რესურსები ინტერნეტში
*რონ პეტერსონი — „Ecology & Evolutionary Biology“

## სქოლიო
კატეგორია:ამერიკელი მიკოლოგები
კატეგორია:ფილოსოფიის დოქტორები
კატეგორია:ცოცხალი ადამიანები
ფეხფესვა უდემანსიელა

**ფეხფესვა უდემანსიელა** () — ჰიმენოფელისის გვარის სოკო ფიზალაკრიასებრთა ოჯახისა. გავრცელებულია ევროპა, ავსტრალიასა და აშშ-ში.

საჭმელი სოკოა. საჭმელად გამოიყენება მხოლოდ ქუდი. სოკო პირველად აღწერა 1786 წელს ბრიტანელმა მიკოლოგმა რიჩარდ რელანმა როგორც *Agaricus radicatus*. მიმდინარე ბინომიალური სახელწოდება მიანიჭა ამერიკელმა მიკოლოგმა რონ პეტერსონმა 2010 წელს.

**სამეცნიერო სინონიმები**:
* *Agaricus radicatus* Relhan, 1786
* *Collybia napipes* Sacc. 1887
* *Collybia radicans* P. Kumm. 1871
* *Gymnopus radicatus* (Relhan) Gray 1821
* *Oudemansiella radicata* (Relhan) Singer 1936

## აღწერა
ქუდის დიამეტრი — 3-10 სმ, ბრტყლად ამოზნექილი, ბორცვაკით. კიდებისკენ რადიალურად ზოლიანი, ზედაპირი ლორწოვანი. მოთეთრო ან მოყავისფრო.

ჰიმენოფორი — ფირფიტებიანი, ფირფიტები განიერი, სქელი, მეჩხერი, მოთეთრო, კიდეები ყავისფერია.

ფეხის სიგრძე — 10-20 სმ, სისქე — 0,5-0,7 სმ, ქუდისკენ გაწვრილებული, თითისტარისებრი, ძირში ფესვისებურად დაგრძელებული და დაგრეხილი, ხრტილოვანი აგებულების, შუაში გაბერილი, ოდნავ ზოლიანი, თეთრი ან მურა.

რბილობი — თეთრი, განსაკუთრებული სუნის გარეშე (ზოგჯერ სუსტად გამოხატული ხილის სუნით), ახასიათებს მსუბუქი ან მწარე გემო.

სპორები — ფართოელიფსისებრი, უფერული, 12-15X9-11 მკმ.

## გავრცელება და ეკოლოგია
ფართოდაა გაცრცელებული ევროპა, ავსტრალიასა და აშშ-ში, აგრეთვე დაფიქსირებულია იაპონიაში, ალჟირსა და თურქეთში.

საპროტროფია ან პარაზიტი. იზრდება ფოთლოვან და შერეულ ტყეებში, უპირატესად წიფლნარში, ბოტანიკურ ბაღებში, გზების გასწვრივ, გამხმარ და დამპალ ფოთლებს შორის, ასევე დამპალ ხეებზე და მათთან ახლოს, ერთულებად ან მცირე ჯგუფებად.

**სეზონი** — გაზაფხულიდან გვიან შემოდგომამდე.

## გალერეა

ფაილი:20150929 011 Heythuysen Wandeling Leudal (21803839726).jpg
ფაილი:Xerula radicata (36258908352).jpg
ფაილი:Hymenopellis radicata (36582450895).jpg
ფაილი:Grenchenberg - Hymenopellis radicata (above).jpg
ფაილი:Hymenopellis radicata a1 (3).JPG
ფაილი:Xeula radicata44.jpg
ფაილი:Wurzelruebling Grubiger.JPG
ფაილი:Deep Root Mushrooms (20937142856).jpg

## ლიტერატურა
*

## რესურსები ინტერნეტში
*
*

## სქოლიო
კატეგორია:საჭმელი სოკოები
კატეგორია:ჰიმენოფელისი
პიერ ანდრეა საკარდო

**პიერ ანდრეა საკარდო** (; დ. 23 აპრილი 1845, ტრევიზო — გ. 11 თებერვალი, 1920, პადუა) — იტალიელი ბოტანიკოსი და მიკოლოგი. პადუის უნივერსიტეტის პროფესორი, ასევე პადუის ბოტანიკური ბაღის პროფესორი და დირექტორი.

საკარდოს მთავარი ნაშრომია „Sylloge fungorum omnium huiusque cognitorum“ (1882-1892, 10 ტომად), სადაც 32,000-მდე სახეობაა აღწერილი.

მისი სტანდარტული საავტორო ბოტანიკური შემოკლებაა **Sacc.**

## ნაშრომები
* „Bryotheca Tarvisina“ (ტრევიზო, 1864)
* „Della storia e letteratura della Flora Veneta“ (მილანი, 1869)
* „Sommario d’un corso di botanica“ (3-ე გამოცემა, პადუა, 1880)
* „Musei Tarvisini“ (ტრევიზო, 1872)
* „Mycologiae Venetae specimem“ (პადუა, 1873)
* „Mycotheca Veneta“ (პადუა, 1874—1879)
* „Micheli a commentarium mycologicum“ (პადუა, 1877—1882, 2 т.)
* „ Fungi italici autographice delineanti et colorati“ (პადუა, 1877—1886).

## რესურსები ინტერნეტში 
* პიერ ანდრეა საკარდო — „ილინოისის მიკოლოგიური ასოციაცია“

## სქოლიო
კატეგორია:იტალიელი ბოტანიკოსები
კატეგორია:იტალიელი მიკოლოგები
რუსული ცისფერი

250პქ|მინი|მარჯვნივ|რუსული ცისფერი
**რუსული ცისფერი** — კატის ჯიში. მისი ბეწვის შეფერილობა იცვლება ღია ვერცხლისფერიდან მუქ ნაცრისფერამდე. მოკლე და ხშირი ბეწვი საუკუნეზე მეტია რუსული ჯიშის გამორჩეულ ნიშნად ითვლება.

## წარმოშობა 
რუსული ცისფერი ბუნებრივად ჩამოყალიბებული ჯიშია, რომლის შესაძლო წარმოშობის ადგილად რუსეთის ქალაქ არხანგელსკის პორტი ითვლება. მათ ზოგჯერ „ლურჯ მთავარანგელოზსაც“ უწოდებენ (სიტყვა „Архангельск“-ის მიხედვით). ითვლება, რომ მეზღვაურებმა 1860-იან წლებში მთავარანგელოზის კუნძულებიდან რუსული ცისფერი ჯიში ჩაიყვანეს დიდ ბრიტანეთსა და ჩრდილოეთ ევროპაში.

## სქოლიო 
კატეგორია:კატის ჯიშები
საქართველოს განთავისუფლების კომიტეტი

**საქართველოს განთავისუფლების კომიტეტი** — ქართული ნაციონალისტური ორგანიზაცია ევროპაში. მოქმედებდა პირველი მსოფლიო ომის დროს და მის მიზანს წარმოადგენდა საქართველოს  რუსეთის იმპერიისაგან განთავისუფლება გერმანიის იმპერიის დახმარებით. შეიქმნა 1914 წლის შემოდგომაზე ჟენევაში. კომიტეტის თავდაპირველი წევრები იყვნენ პეტრე სურგულაძე, ნესტორ მაღალაშვილი, გიორგი კერესელიძე და ლეო კერესელიძე. 

დაარსებიდან მალევე კომიტეტი ჟენევიდან ბერლინში გადავიდა. იქ კომიტეტი ცდილობდა გერმანიის იმპერიის მთავრობასთან მოლაპარაკებას, რათა გერმანია,ს ომში გამარჯვების შემთხვევაში, მხარი დაეჭირა საქართველოს დამოუკიდებლობისთვის. ამავე მიზნით კომიტეტის წევრები ჩავიდნენ სტამბოლში ოსმალეთის იმპერიასთან მოსალაპარაკებლად. შემოდსგომაზე გაგრძელდა მოლაპარაკებები ოსმალეთის იმპერიასთან, რაც საბოლოოდ შეთანხმებით დასრულდა. სტამბოლში კომიტეტის შემადგენლობას დაემატნენ მიხეილ წერეთელი, მელიტონ ქარცივაძე, გიორგი მაჩაბელი, ზია-ბეგ აბაშიძე და სხვები. 

1914 წელს კომიტეტიის წევრები მიხეილ წერეთელი და მელიტონ ქარცივაძე წყალქვეშა ნავით საიდუმლოდ ჩავიდნენ საქართველოში. წერეთელი ქუთაისში ფარულად შეხვდა ნოე ჟორდანიას. წერეთელთან ფარული შეთანხმებით ჟორდანიამ მხარი დაუჭირა დამოუკიდებლობის იდეას, მაგრამ ტაქტიკის შესახებ განსხვავებული შეხედულებები ჰქონდა. 21 ოქტომბერს თბილისში ჩავიდა გიორგი მაჩაბელი და დაიწყო ადგილობრივი ორგანიზაციის შექმნა. კომიტეტის თბილისის ფილიალში მუშაობდა დავით ვაჩნაძე. მაჩაბელი და ვაჩნაძე დაკავებული იყვნენ გერმანული წყალქვეშა ნავებით საქართველოში იარაღის შეტანით. ნოემბერში გიორგი მაჩაბელი ვენაში ჩავიდა და გერმანიასა და ოსმალეთთან დადებული შეთანხმების ანალოგიური შეთანხმება დადო ავსტრია-უნგრეთთან. 1915 წლის მეორე ნახევარში განთავისუფლების კომიტეტის წევრები რეზო გაბაშვილი და შალვა ამირეჯიბი ქუთაისში საიდუმლოდ შეხვდნენ საქართველოში მოქმედი პარტიების წარმომადგენლებს ჟორდანიას და ევგენი გეგეჭკორს სოციალ დემოკრატებიდან და სამსონ ფირცხალავას და გრიგოლ რცხლაძეს სოციალისტ-ფედერალისტებიდან.

ოსმალეთის იმპერიაში კომიტეტმა ოსმალეთისა და გერმანიის დახმარებით შექმნა სამხედრო ფორმირება ქართული ლეგიონი. კომიეტს დაწესებული ჰქონდა ჯილდო თამარ მეფის ორდენი.

1917 წელს კომიტეტთან კავშირის დასამყარებლად დანიასა და შვედეთში იმყოფებოდა ეროვნულ-დემოკრატიული პარტიის თავმჯდომარე სპირიდონ კედია. კომიტეტის წევრები პეტრე სურგულაძე, დავით ვაჩნაძე და სხვები იყვნენ ეროვნულ-დემოკრატიული პარტიის თანადამფუძნებლები და ლიდერები. საქართველოს დამოუკიდებლობის გამოცხადების შემდეგ 1918 წლის ივნისში კომიტეტი თვითლიკვიდირდა.

## იხილეთ აგრეთვე
*ქართული ლეგიონი (1914-1918)

## ლიტერატურა
*
*
*
*

კატეგორია:ქართული ნაციონალიზმი
კატეგორია:კომიტეტები
კატეგორია:საქართველოს დემოკრატიული რესპუბლიკის ისტორია
ნინო ყაუხჩიშვილი

**ნინო ყაუხჩიშვილი** (დ. 20 აგვისტო, 1919, ბერლინი, გერმანია — გ. 6 იანვარი, 2010, მილანი, იტალია) —  ქართველი  ფილოლოგი. საქართველოს საპატიო მოქალაქე (1999).

## ბიოგრაფია
ნინო ყაუხჩიშვილი 1919 წლის 20 აგვისტოს ბერლინში, მიხეილ ყაუხჩიშვილის ოჯახში დაიბადა.  ნინო ყაუხჩიშვილმა ბერლინში დაამთავრა კლასიკური გიმნაზია, შემდეგ სწავლობდა ჯერ ბერლინის, შემდგომ კი მილანის უნივერსიტეტის ფილოლოგიის ფაკულტეტზე რომანისტიკის განხრით. მას ქართულ ენას მიხაკო წერეთელი ასწავლიდა. 

ნინო ყაუხჩიშვილი წლების განმავლობაში იყო ბერგამოს უნივერსიტეტის სლავისტიკის კათედრის გამგე, ფილოლოგიის დეკანი და აგრეთვე პრორექტორი. იგი ასწავლიდა რუსულ ენასა და ლიტერატურას მილანის, ტურინის, ბერგამოს, პარმის, ბარის უნივერსიტეტებში და ყველგან ჩამოაყალიბა სლავისტიკის კათედრა.

1958 წლიდან ნინო ყაუხჩიშვილისა და მისი ძმის გიორგის ცხოვრება მჭიდროდ დაუკავშირდა საქართველოს. მათ თბილისში მცხოვრებ ნათესავებთან დაკავშირების საშუალება მიეცათ, ამას კონკრეტული საქმეც მოჰყვა. ქალბატონი ნინოს თაოსნობით საქართველოში სისტემატურად ჩამოდიოდნენ ხელოვნებათმცოდნეები, არქიტექტორები და ქართველოლოგები. მისივე ინიციატივითა და სპონსორობით იტალიაში გაიმართა არაერთი ქართული ხელოვნების სიმპოზიუმები: ბერგამოში  — 1974 წელს, ბარისა და ლეჩეში - 1980 წელს და აგრეთვე პავიაში - 1986 წელს. 1979 წელს ნინო ყაუხჩიშვილის თაოსნობით ბერგამოში გაიმართა კავკასიოლოგთა სიმპოზიუმი. პარალელურად ის აქტიურად მონაწილეობდა საქართველოში გამართულ ქართული ხელოვნების სიმპოზიუმებში (1977, 1983 და 1989 წლებში). 

1999 წელს სამშობლოს წინაშე დიდი დამსახურებისათვის ნინო ყაუხჩიშვილს მიენიჭა საქართველოს საპატიო მოქალაქეობა.

2005 წლიდან ნინო ყაუხჩიშვილი შეუდგა იტალიაში გაფანტული ქართველების შემოკრებას. 2008 წელს დააფუძნა ქართულ–იტალიური საზოგადოება „სამშობლო გულით სატარებელი“, რომლის პრეზიდენტიც იყო გარდაცვალებამდე. ამ ორგანიზაციის საქმიანობა არაკომერციული ხასიათისაა და მიზნად ისახავს იტალიაში მცხოვრებ ქართველთა ეროვნული თვითმყოფადობის შენარჩუნებას, აგრეთვე იტალიაში ქართული ენისა და კულტურის პროპაგანდას, ქართველ და იტალიელ ხალხებს შორის მეგობრული, კულტურული ურთიერთობების განვითარებასა და გაღრმავებას.

ნინო ყაუხჩიშვილი გარდაიცვალა მილანში, 2010 წლის 4 იანვარს.

ყოველი წლის 26 იანვარს, მილანის ქართული სათვისტომო წმინდა ნინოს ხსენების დღეს აღნიშნავს. ტრადიციისამებრ, ყოველწლიურად იწვევენ იმ სახელოვან იტალიელ მეცნიერებსა და სახელოვნებო წრეების წარმომადგენლებს, რომელთაც წვლილი მიუძღვით ქართული კულტურის პოპულარიზაციის საქმეში. სწორედ ამ დღეს საზოგადოებისათვის განსაკუთრებული დატვირთვა აქვს, ვინაიდან სწორედ ამ უდიდესი წმინდანის ხსენების დღეს ჩაეყარა საფუძველი  საზოგადოებას „სამშობლო – გულით სატარებელს“. ნინო ყაუხჩიშვილის ხსოვნა სათვისტომოს იმ დიდი ვალის აღსრულებას აკისრებს, რაც მან ანდერძად დაუტოვა – „მარად და ყველგან გულით ვატაროთ სამშობლო, ყველგან და ყოველთვის ავახმიანოთ ქართული სიტყვა, ქართული სიმღერა და წარმოვაჩინოთ ქართული კულტურა“.

## რესურსები ინტერნეტში
* 
* ქართულ-იტალიური საზოგადოების პრეზიდენტი ნინო ყაუხჩიშვილი გარდაიცვალა
* მილანში ნინო ყაუხჩიშვილის ხსოვნის დღეს მოეწყობა

კატეგორია:დაბადებული 1919
კატეგორია:დაბადებული 20 აგვისტო
კატეგორია:გარდაცვლილი 2010
კატეგორია:გარდაცვლილი 6 იანვარი
კატეგორია:ქართველი ქალი მეცნიერები
კატეგორია:ქართველი ფილოლოგები
ნ
კატეგორია:მწერლები ანბანის მიხედვით
კატეგორია:ბერლინში დაბადებულები
მურადიმი (აურგაზის რაიონი)

**მურადიმი ** () — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში.

2010 წლის მონაცემებით, სოფელში ცხოვრობს 773 ადამიანი. რაიონულ ცენტრ თოლბაზიდან დაშორებულია 26 კილომეტრით. უახლოესი რკინიგზის სადგურია დავლეკანოვო, რომელიც დაშორებულია 42 კმ-ით.

2002 წლის აღწერის მიხედვით, მოსახლეობის უმრავლესობას ბაშკირები შეადგენენ (100 %).

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:აურგაზის რაიონის სოფლები